તમારા સપનાનું ઘર ક્યાં ખરીદવું એ તમે નક્કી કરી લીધું. મુંબઈમાં તો તમે ઘર ક્યાં ખરીદવા ઇચ્છો છો એના પર ઘણી બાબતોનો આધાર રહે છે. પ્રત્યેક વિસ્તાર પ્રમાણે ભાવ અને પસંદગી બદલાતાં રહે છે. દાખલા તરીકે સાઉથ મુંબઈમાં તમને ભાવ પરવડતો હોય તો પણ રિયલ્ટીના ઓછા પુરવઠાને કારણે ઉપલબ્ધ ફ્લૅટોમાંથી જ ગમે તે ફ્લૅટ પસંદ કરી લેવો પડશે. બીજી તરફ એટલા જ ભાવમાં અંધેરીની આગળનાં પરાંઓમાં તમને હજારો ફ્લૅટોમાંથી પસંદગી કરવાની તક મળશે. એટલે તમે પહેલાં એ નક્કી કરી લો કે કયા એરિયામાં રહેવાનું તમે પસંદ કરો છો. એ પછી એ વિસ્તારનાં મોકાનાં સ્થળોમાં જ પસંદગીનો ફ્લૅટ શોધવા પર ધ્યાન કેન્દ્રિત કરો. ઉદાહરણરૂપે તમે માત્ર મલાડ (વેસ્ટ)માં ફ્લૅટ શોધવાને બદલે લિન્ક રોડ અથવા ઑર્લેમ પર ધ્યાન કેન્દ્રિત કરશો તો નાનકડા વિસ્તારને કારણે તમને પસંદગી કરવાની સારી તક મળશે.